Z A P I S N I K
15. sjednice Vijeća Mjesnog odbora Zapruđe,
održane dana 29. kolovoza 2022.
u objektu mjesne samouprave Zapruđe – Meštrovićev trg br. 1g,
s početkom u 19.00 sati
 
NAZOČNI ČLANOVI VIJEĆA:
Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
NENAZOČNI ČLANOVI VIJEĆA:
-
OSTALI NAZOČNI:
-
 
Predsjedava Žarković Gordana, predsjednica Vijeća Mjesnog odbora Zapruđe. 
 
Predsjednica Vijeća Mjesnog odbora Zapruđe Žarković Gordana otvara 15. sjednicu.
 
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.
  
USVAJANJE ZAPISNIKA
 
Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 14. sjednice Vijeća, održane 5. srpnja  2022. godine; sa izuzetkom primjedbi koje je predsjednica Gordana Žarković poslala na spomenuti Zapisnik (u vezi terminologije klackalica-korpa i očitovanja pod točkom Ad.6. Pitanja, prijedlozi i obavijesti) te koje Vijeće prihvaća.




 
USVAJANJE DNEVNOG REDA

Vijeće jednoglasno prihvaća 
D N E V N I   R E D
 
1. Godišnji izvještaj o izvršenju Financijskog plana MO Zapruđe za 2021. – donosi se
2. Dopuna Prijedloga prioriteta PKA za 2023. - zaključak, donosi se
3. Parkiranje na D.T. Gavrana na prostoru ZET autobusne stanice – zaključak. donosi se
4. Dopis za popravak trim staze na Bundeku – zaključak, donosi se
5. Pitanja, prijedlozi i obavijesti
- realizacija izvršenja akcija iz PKA 2022.
- izvještaj MUP PP Remetinac o sigurnosti na području GČ NZ - istok
- Korištenje prostora MO Zapruđe - pristigli zahtjevi – raspored - rasprava
- Prijedlog izmijenjenog projekta dječjeg igrališta Balokovićeva 75 - 2. faza - rasprava




Ad 1. Godišnji izvještaj o izvršenju Financijskog plana MO Zapruđe za 2021. – donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
          	Vijeće jednoglasno donosi 
Z A K LJ U Č A K
 
 o godišnjem izvještaju o izvršenju Financijskog plana MO Zapruđa 2021.

Tijek rasprave:
Povedena je kratka rasprava. Vijećnici su suglasni da bi bilo korisno vidjeti detaljniji izvještaj o potrošnji sredstava iz Financijskog plana; konkretno u vidu koji su se sve radovi i održavanja izvodili unutar spomenutog Plana.

1. Vijeće je suglasno sa godišnjim izvještajem o izvršenju Financijskog plana MO Zapruđe za 2021.
2. Vijeće je suglasno da mu se, ukoliko postoji, dostavi detaljniji izvještaj o korištenju sredstava unutar spomenutog financijskog plana.
3. Ovaj zaključak dostavlja se Vijeću Gradske četvrti Novi Zagreb – Istok














Ad 2. Dopuna Prijedloga prioriteta PKA za 2023. - zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
          	Vijeće jednoglasno donosi 
Z A K LJ U Č A K
 
  o dopuni prijedloga prioriteta PKA za 2023..
Tijek rasprave:
Povedena je kratka rasprava. Vijeće je suglasno da se u prijedlog prioriteta za PKA 2023.g.  uvrsti i izmjena antistresne podloge na dječjem igralištu između Vučetićevog prilaza 1 i 3 ispod multifunkcionalne sprave.
Zatim je prokomentiran prijedlog prioriteta pod brojem 10. Izvedba vježbališta otvorenog tipa za odrasle - street workout - u naselju. Vijeće je većinski suglasno da je najprimjerenije mjesto pozicije vježbališta zapadno od osnovnoškolskog igrališta u naselju - na ovaj način pozicijom korespondira sa postojećom trim stazom sa sjeverne strane ulice D.T. Gavrana. Vijećnik Lopandić Tomislav izlaže prijedlog ideje vježbališta na površini od cca 100m2, te se savjetuje korištenje sprava koje omogućuju izvođenje što više vrsta vježbi (stilom bodyweight vježbi). Vijeće je suglasno i naglašava da je u slučaju prihvaćanja prijedloga prioriteta PKA za 2023.g. za izvedbom projekta vježbališta od strane Vijeća Gradske Četvrti - Novi Zagreb Istok, potrebno promptno stupiti u kontakt sa projektantom kako bi se u komunikaciji sa Vijećem MO Zapruđe izradilo što kvalitetnije rješenje, prilagođeno mjerilu kvarta i u skladu s projektnim zadatkom. 

1. Vijeće je suglasno da se u prijedlog prioriteta za PKA 2023.g. dodatno uvrsti prijedlog: Izmjena antistresne podloge na dječjem igralištu između Vučetićevog prilaza 1 i 3 ispod multifunkcionalne sprave.
2. Vijeće je suglasno da se dopuni već postojeći prijedlog prioriteta PKA za 2023.  pod brojem 10. Izvedba vježbališta otvorenog tipa za odrasle - street workout - u naselju sa navođenjem lokacije istog.
3. Ovaj zaključak dostavlja se Vijeću Gradske četvrti Novi Zagreb – Istok









Ad 3. Parkiranje na D.T. Gavrana na prostoru ZET autobusne stanice – zaključak. donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
  
        	Vijeće jednoglasno donosi
 
Z A K LJ U Č A K 

 o parkiranju na D.T. Gavrana na prostoru ZET autobusne stanice

Tijek rasprave:
Povedena je kratka rasprava. Vijeće je suglasno da, budući da se predmetno autobusno stajalište koristi isključivo samo nedjeljom u vremenskom intervalu od jutra do ranog poslijepodneva, bi ipak bilo korisno iscrtati parkirališna mjesta te da se ista koriste u vremenu ne korištenja stajališta (što je u naravi cijeli tjedan osim nedjelje). Vijeće je također suglasno da se na spomenutom stajalištu postavi znak zabrane parkiranja nedjeljom u vrijeme vožnje predmetne autobusne linije.

1. Vijeće je suglasno i predlaže da se iscrtaju parkirališna mjesta na autobusnom polazištu na D.T. Gavrana kako bi se omogućilo parkiranje danima kada nema voznog reda. Vijeće je također suglasno da se na spomenutom stajalištu postavi znak zabrane parkiranja nedjeljom u vrijeme vožnje predmetne autobusne linije.
2. Ovaj zaključak dostavlja se Vijeću Gradske četvrti Novi Zagreb – Istok i Gradskom uredu za prostorno uređenje, izgradnju Grada, graditeljstvo, komunalne poslove i promet.











Ad 4. Dopis ZAGREBAČKI HOLDING d.o.o.
Podružnica ZRINJEVAC za popravak trim staze na Bundeku – zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K 

 o slanju dopisa Zagrebačkom holdingu d.o.o.
Podružnica Zrinjevac za popravkom trim staze na Bundeku


1. Vijeće je suglasno da se uputi Dopis Zagrebačkom holdingu d.o.o., Podružnici Zrinjevac za popravkom trim staze na Bundeku.
2. Ovaj zaključak dostavlja se Vijeću Gradske četvrti Novi Zagreb – Istok i Zagrebačkom holdingu d.o.o., Podružnica Zrinjevac.
















Ad 5. Pitanja, prijedlozi i obavijesti
realizacija izvršenja akcija iz PKA 2022.
Vijeće konstatira kako su izvršeni sljedeći radovi iz PKA 2022.:
· postavljanje dječjih sprava i drvenih cvjetnjaka u DV Zapruđe
· izvedba 2 stola za stolni tenis
· početak izvedbe rekonstrukcije nogostupa u Trumbićevoj ulici
· izvedba prve faze dječjeg igrališta u Balokovićevoj 75
· postavljene klamerice za bicikle (osim klamerice ispred knjižnice)
Vijeće izražava nezadovoljstvo sa redoslijedom prioriteta izvedbe koji nisu u skladu sa stvarnim prioritetima navedenim u PKA 2022.g. Vijeće traži očitovanje na ovu temu od Zagrebačkog holdinga d.o.o.,Podružnica Zrinjevac. 
izvještaj MUP PP Remetinac o sigurnosti na području GČ NZ - istok
Predsjednica Gordana Žarković navodi kako naselje Zapruđe još nema dodijeljenog kvartovskog policijskog službenika te će Vijeće biti obaviješteno po spomenutoj dodjeli.
korištenje prostora MO Zapruđe - pristigli zahtjevi – raspored - rasprava
Zbog dosta velikog interesa za korištenjem dvorane Vijeće je prihvatilo prijedlog da se Matici umirovljenika NZ i Podružnici umirovljenika Zapruđe korigira zahtjev te da isti koriste dvoranu najdulje do 15 sati, a za ured, obzirom da proteklih godinu dana nije bilo drugih zahtjeva, omogući korištenje u traženim terminima - korisnici će biti upoznati s novim prijedlogom i pozvani da podnesu novi korigirani zahtjev. Nadalje za političke stranke koje podnesu zahtjev Vijeće je prihvatilo prijedlog da prvenstvo u korištenju prostora dvorane imaju političke stranke koje imaju zastupnike u Gradskoj skupštini i da se po zahtjevu odobrava fiksni jedan termin u mjesecu određivanje tjedna te da se sve stranke rasporede unutar dva dana u tjednu (srijeda i četvrtak). S istim prijedlogom Vijeće bi išlo i prema HVIDRA-i kao stalnom korisniku dvorane i ureda (za koji ne bi postojalo ograničenje). Na taj način rasteretili bi se ostali dani za moguće večernje zahtjeve i aktivnosti raznih drugih korisnika.











prijedlog izmijenjenog projekta dječjeg igrališta Balokovićeva 75 - 2. faza - rasprava
Povedena je kratka rasprava. Vijeće je većinski suglasno(6 glasova za, 1 suzdržan) sa prijedlogom 2. faze izvedbe dječjeg igrališta Balokovićeva 75 koje je dostavljeno od strane Zrinjevca.
upit građanina na temu postavljanja dodatne javne rasvjete u naselju
Vijeće je suglasno da se napravi detaljniji uvid u stanje po noći i da se po tome napravi prijedlog dopune javne rasvjete.
Sjednica je završila u 21:00 sati.
Zapisnik sastavio:                                                                     	        
Josip Barišić            	                                                                   	
potpredsjednik Vijeća Mjesnog odbora Zapruđe    

